ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
দেশ জুড়ে কোভিড-১৯ টিকাকরণের ষষ্ঠ দিন পর্যন্ত প্রায় ১০.৫ লক্ষ সুফলভোগীর টিকাকরণ; এই সংখ্যা বহু দেশের তুলনায় বেশি
ভারতে মোট নমুনা পরীক্ষা অভাবনীয় হারে বেড়ে ১৯ কোটি ছাড়িয়েছে
নয়াদিল্লি, ২২ জানুয়ারি, ২০২১
বিশ্বব্যাপী করোনা মহামারীর বিরুদ্ধে দৃঢ়তার সঙ্গে লড়াইয়ে ভারত আরও একটি লক্ষ্যণীয় মাইলফলক অর্জন করেছে।
দেশে আজ সকাল ৭টা পর্যন্ত ১০ লক্ষ ৪৩ হাজার ৫৩৪ জন সুফলভোগীর টিকাকরণ হয়েছে। কোভিড টিকাকরণের আজ ষষ্ঠ দিনে এই সাফল্য অর্জিত হয়েছে। গত ২৪ ঘন্টায় ২ লক্ষ ৩৭ হাজার ৫০ জনের টিকাকরণ হয়েছে। এখনও পর্যন্ত ১৮ হাজার ১৬৭টি টিকাকরণ পর্বের আয়োজন করা হয়েছে।
ক্রমিক সংখ্যা
রাজ্য/কেন্দ্রশাসিত অঞ্চল
টিকা নেওয়া ব্যক্তির সংখ্যা
১
আন্দামান ও নিকোবর দ্বীপপুঞ্জ
১,০৩২
২
অরুণাচল প্রদেশ
৪,৬৮২
৩
অন্ধ্রপ্রদেশ
১,১৫,৩৬৫
৪
আসাম
১০,৬৭৬
৫
বিহার
৬৩,৫৪১
৬
চন্ডীগড়
৭৫৩
৭
ছত্তিশগড়
২২,১৭১
৮
দাদরা ও নগর হাভেলী
১৮৪
৯
দমন ও দিউ
৯৪
১০
দিল্লি
১৮,৮৪৪
১১
গোয়া
৪২৬
১২
গুজরাট
৩৪,৮৬৫
১৩
হরিয়ানা
৪৫,৮৯৩
১৪
হিমাচল প্রদেশ
৫,৭৯০
১৫
জম্মু ও কাশ্মীর
৬,৮৪৭
১৬
ঝাড়খন্ড
১১,৬৪১
১৭
কর্ণাটক
১,৩৮,৮০৭
১৮
কেরল
৩৫,১৭৩
১৯
লাদাখ
২৪০
২০
লক্ষাদ্বীপ
৩৬৯
২১
মধ্যপ্রদেশ
৩৮,২৭৮
২২
মহারাষ্ট্র
৫২,৩৯৩
২৩
মণিপুর
১,৪৫৪
২৪
মেঘালয়
১,৭৮৫
২৫
মিজোরাম
২,৫৩৭
২৬
নাগাল্যান্ড
৩,১৮৭
২৭
ওডিশা
১,১৩,৬২৩
২৮
পন্ডিচেরী
৭৫৯
২৯
পাঞ্জাব
১২,৫৩২
৩০
রাজস্থান
৩২,৩৭৯
৩১
সিকিম
৭৭৩
৩২
তামিলনাডু
৪২,৯৪৭
৩৩
তেলেঙ্গানা
৯৭,০৮৭
৩৪
ত্রিপুরা
৯,২৭২
৩৫
উত্তর প্রদেশ
২২,৬৪৪
৩৬
উত্তরাখন্ড
৮,২০৬
৩৭
পশ্চিমবঙ্গ
৫৩,৯৮৮
৩৮
অন্যান্য
৩২,২৯৭
মোট
১০,৪৩,৫৩৪
নমুনা পরীক্ষার দিক থেকেও ভারতে পরীক্ষার সংখ্যা ক্রমশ বাড়ছে। বিশ্ব মহামারীর বিরুদ্ধে ভারতের লড়াইয়ে নমুনা পরিকাঠামো ক্ষেত্রের সম্প্রসারণ বড় ভূমিকা পালন করছে। এর ফলে নমুনা পরীক্ষার মোট সংখ্যা ১৯ কোটি ছাড়িয়েছে হয়েছে ১৯ কোটি ১ লক্ষ ৪৮ হাজার ২৪। গত ২৪ ঘন্টায় নমুনা পরীক্ষা হয়েছে ৮ লক্ষ ২৪২টি।
দেশে ব্যাপক হারে ধারাবাহিকভাবে নমুনা পরীক্ষার ফলে আক্রান্তের সংখ্যা ক্রমশ কমছে। আজ এই হার আরও কমে দাঁড়িয়েছে ৫.৫৯ শতাংশে।
দেশে গত সপ্তাহ ধরে যে প্রবণতা অব্যাহত রয়েছে, তা অটুট থেকে ভারতে সুস্পষ্টভাবে করোনায় আক্রান্তের সংখ্যা কমে দাঁড়িয়েছে মোট আক্রান্তের কেবল ১.৭৮ শতাংশ। বর্তমানে সুস্পষ্টভাবে করোনায় আক্রান্তের সংখ্যা ১ লক্ষ ৮৮ হাজার ৬৮৮।
দেশে গত ২৪ ঘন্টায় আরও ১৮ হাজার ২ জন আরোগ্য লাভ করেছেন। এর ফলে, গত ২৪ ঘন্টায় সুস্পষ্টভাবে আক্রান্তের সংখ্যা আরও ৩ হাজার ৬২০টি কমেছে।
দেশে মোট সুস্থতার সংখ্যা আরও বেড়ে হয়েছে ১ কোটি ২ লক্ষ ৮৩ হাজার ৭০৮। এর ফলে, সুস্থতার সংখ্যা এবং আক্রান্তের সংখ্যার মধ্যে ফারাক ৫৪.৫ গুণ বেড়ে হয়েছে ১ কোটি ৯৫ লক্ষ ২০। সুস্থতার হার বেড়ে দাঁড়িয়েছে ৯৬.৭৮ শতাংশ।
দেশে গত ২৪ ঘন্টায় আরোগ্য লাভকারীদের ৮৪.৭০ শতাংশই ১০টি রাজ্য/কেন্দ্রশাসিত অঞ্চল থেকে। কেরল থেকে একদিনেই সর্বাধিক ৬ হাজার ২২৯ জন সুস্থ হয়েছেন। মহারাষ্ট্রে সুস্থ হয়েছেন ৩ হাজার ৯৮০ জন এবং কর্ণাটকে সুস্থতার সংখ্যা ৮১৫।
দেশে গত ২৪ ঘন্টায় নতুন করে ১৪ হাজার ৫৪৫ জন আক্রান্ত হয়েছেন। এদের ৮৪.১৪ শতাংশই ৮টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৬ হাজার ৩৩৪ জন আক্রান্ত হয়েছেন। মহারাষ্ট্রে আক্রান্তের সংখ্যা ২ হাজার ৮৮৬। অন্যদিকে, কর্ণাটকে একদিনেই আক্রান্ত ৬৭৪ জন।
দেশে গত ২৪ ঘন্টায় করোনাজনিত কারণে ১৬৩ জনের মৃত্যু হয়েছে। এর মধ্যে ৮২.৮২ শতাংশই মারা গেছেন ৯টি রাজ্য/কেন্দ্রশাসিত অঞ্চল থেকে। মহারাষ্ট্র থেকে সর্বাধিক ৫২ জনের মৃত্যু হয়েছে। কেরলে মারা গেছেন ২১ জন।
নির্বাচনকমিশন
দিল্লি জাতীয় রাজধানী অঞ্চলের বিধানসভা নির্বাচনে বুথ ফেরত সমীক্ষা নিষিদ্ধ
নয়াদিল্লি, ২৯ জানুয়ারি, ২০২০
ভারতের নির্বাচন কমিশন ১৯৫১ সালের জনপ্রতিনিধিত্ব আইনের ১২৬এ ধারার ১ উপ-ধারার আওতায় দিল্লি জাতীয় রাজধানী অঞ্চলের বিধানসভা নির্বাচনের দিন, আগামী ৮ই ফেব্রুয়ারি  ভোটগ্রহণের সময় সকাল ৮টা থেকে সন্ধ্যা ৬-৩০ মিনিট পর্যন্ত মুদ্রণ বা বৈদ্যুতিন গণমাধ্যম অথবা অন্য কোন পদ্ধতিতে যে কোন ধরনের বুথ ফেরত সমীক্ষার ফলাফল প্রকাশ বা প্রচার নিষিদ্ধ করেছে। এছাড়াও, ১৯৫১ সালের জনপ্রতিনিধিত্ব আইনের ১২৬ ধারার আওতায় দিল্লি বিধানসভার ভোটগ্রহণ প্রক্রিয়া শেষ না হওয়া পর্যন্ত পূর্ববর্তী ৪৮ ঘন্টার মধ্যে বৈদ্যুতিন মাধ্যমে যে কোন ধরনের জনমত সমীক্ষার ফলাফল প্রচার এবং প্রকাশ নিষিদ্ধ করা হয়েছে।
উল্লেখ করা যেতে পারে, বুথ ফেরত বা জনমত সমীক্ষা নিষিদ্ধ করার ব্যাপারে গত ২৪শে জানুয়ারি সংশ্লিষ্ট সকল পক্ষের জন্য বিজ্ঞপ্তি জারি করা হয়েছে।
CG/BD/DM
(Visitor Counter : 51
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী অমিত শাহ দিল্লিতে কোভিড – ১৯ এর সংক্রমণ নিয়ন্ত্রণের বিষয়ে পর্যালোচনা বৈঠকে একগুচ্ছ নির্দেশ দিয়েছেন
নতুন দিল্লি, ১৫ নভেম্বর, ২০২০
কেন্দ্রীয় স্বরাষ্ট্রমন্ত্রী শ্রী অমিত শাহ, দিল্লিতে কোভিড – ১৯ এর সংক্রমণ বেড়ে যাওয়ার প্রেক্ষিতে আজ একটি পর্যালোচনা বৈঠক করেছেন। বৈঠকে রাজধানীর হাসপাতালগুলির চিকিৎসা পরিকাঠামোর উপর গুরুত্ব দেওয়া হয়েছে। কেন্দ্রীয় স্বাস্থ্যমন্ত্রী, দিল্লির উপরাজ্যপাল, মুখ্যমন্ত্রী, স্বাস্থ্যমন্ত্রী, স্বরাষ্ট্র সচিব, স্বাস্থ্য সচিব, নীতি আয়োগের সদস্য ড. ভি কে পাল, এইমস-এর মহানির্দেশক, আইসিএমআর-এর সচিব, ডিআরডিও-র মহানির্দেশক সহ উচ্চপদস্থ আধিকারিকরা বৈঠকে উপস্থিত ছিলেন।
ড. ভি কে পাল, দিল্লির কোভিড পরিস্থিতি নিয়ে বিস্তারিতভাবে জানিয়েছেন। যদিও সংক্রমণের হার বৃদ্ধি পাচ্ছে, কিন্তু সংক্রমিতদের মৃত্যুর হার নিয়ন্ত্রণে রয়েছে। আলোচনায় কোভিড – ১৯ এর জন্য নির্ধারিত শয্যা, ভেন্টিলেটর ও আইসিইউএর ব্যবস্থা সহ অন্যান্য চিকিৎসা পরিকাঠামো নিয়ে আলোচনা হয়েছে।
শ্রী শাহ, দিল্লিতে আরটি-পিসিআর –এর মাধ্যমে নমুনা পরীক্ষার পরিমাণ দ্বিগুণ করার উপর গুরুত্ব দিয়েছেন। দিল্লিতে চিকিৎসাকর্মীর সঙ্কট দেখা দেওয়ায় কেন্দ্রীয় সশস্ত্র পুলিশ বাহিনীর অতিরিক্ত চিকিৎসক ও প্যারামেডিকেল কর্মীদের দিল্লিতে বিমানে করে শীঘ্রই নিয়ে আসা হবে। শ্রী শাহ, স্বাস্থ্য ও পরিবার কল্যাণ মন্ত্রককে নির্দেশ দিয়েছেন, হাসপাতালগুলিতে যথেষ্ট পরিমাণে বাইপ্যাপ মেসিনের ব্যবস্থা করতে হবে। দিল্লি সরকারকে আগামী ২৪ ঘন্টায় হাইফ্লো ন্যাজাল ক্যানুলাসের ব্যবস্থা করারও নির্দেশ দেওয়া হয়েছে। এইমস, জাতীয় রাজধানী অঞ্চল সরকার এবং দিল্লির পুরসভাগুলির কর্মীরা বাড়ি বাড়ি গিয়ে সমীক্ষা করবেন। কোভিড – ১৯ এ সংক্রমিতদের চিকিৎসা করার জন্য কেন্দ্রীয় স্বাস্থ্য ও পরিবার কল্যাণ মন্ত্রককে প্লাজমা থেরাপি ও প্লাজমা প্রয়োগের জন্য সাধারণ পরিচালন পদ্ধতি তৈরি করতে বলা হয়েছে। মন্ত্রক, আইসিএমআর-এর সঙ্গে একযোগে দরিদ্র ও পিছিয়ে পড়া মানুষদের জন্য ভ্রাম্যমান পরীক্ষাগারের ব্যবস্থা করবে। যেখানে নমুনা পরীক্ষা করা যাবে।
স্বরাষ্ট্রমন্ত্রী জানিয়েছেন, ধৌলাকুয়ার ডিআরডিও চিকিৎসা কেন্দ্রে অতিরিক্ত ২৫০ – থেকে ৩০০টি আইসিইউ বেডের ব্যবস্থা করা হবে। সংক্রমিতদের অক্সিজেন দেওয়ার ক্ষমতা বাড়ানোর জন্য ছাত্তারপুরে ১০,০০০ শয্যার কোভিড স্বাস্থ্যকেন্দ্রের ক্ষমতাও বাড়ানো হবে। দিল্লির বেসরকারী হাসপাতালগুলিতে কোভিড – ১৯ এর চিকিৎসা পরিকাঠামো ও সেখানে কতজনের চিকিৎসা চলছে, সে বিষয়ে সরেজমিন খতিয়ে দেখতে বিভিন্ন দপ্তরের প্রতিনিধি দল ঘুরে দেখবেন। শ্রী শাহ, জোর দিয়ে বলেছেন, যে সব কোভিড – ১৯ এ সংক্রমিত হোম আইসোলেশনে আছেন, প্রয়োজন অনুসারে তাদের যাতে চিকিৎসার জন্য হাসপাতালে নিয়ে যাওয়া হয়, সে বিষয়ে সতর্ক থাকতে হবে। কোভিড – ১৯ এর বিরুদ্ধে বিভিন্ন নিয়ম যেমন, ফেস মাস্ক পরা, যথাযথভাবে মেনে চলা হচ্ছে কিনা সে বিষয়ে দিল্লির পুলিশ কমিশনারকে নজর রাখতে বলা হয়েছে। কেন্দ্রীয় স্বরাষ্ট্রমন্ত্রী বলেছেন, দিল্লি ও সংলগ্ন জাতীয় রাজধানী অঞ্চলের পরিস্থিতি নিয়মিত পর্যালোচনা করার জন্য আগামী সপ্তাহগুলিতেও বৈঠকের ব্যবস্থা করা হবে।
প্রধানমন্ত্রীরদপ্তর
উত্তরাখন্ডের প্রতিষ্ঠা দিবসে রাজ্যবাসীকে প্রধানমন্ত্রীর শুভেচ্ছা
নতুনদিল্লি, ৯ই নভেম্বর, ২০২১
প্রধানমন্ত্রী শ্রী নরেন্দ্র মোদী উত্তরাখন্ডের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
এক গুচ্ছ ট্যুইট বার্তায় প্রধানমন্ত্রী বলেছেন;
“ উত্তরাখন্ডের প্রতিষ্ঠা দিবসে দেবভূমির আমার সব ভাইবোনকে আন্তরিক শুভেচ্ছা জানাই। আমার মনে করি বিগত ৫ বছর ধরে রাজ্যে যে উন্নয়ন হয়েছে, এর মধ্য দিয়ে এটি উত্তরাখন্ডের দশক হয়ে উঠতে চলেছে।
উত্তরাখন্ডে যে উন্নয়ন হয়েছে , তার মধ্য দিয়ে পাহাড়ের জল ও যৌবন ౼ দুই উপাদানকেই কাজে লাগানোর প্রমাণ পাওয়া যায়। প্রকৃতির কোলে থাকা এই রাজ্য উন্নয়নের পথ ধরে এগিয়ে চলুক , সেই প্রার্থনাই করি। “
CG/CB/NS
(
প্রধানমন্ত্রীরদপ্তর
প্রধানমন্ত্রীর সঙ্গে বাংলাদেশের প্রধানমন্ত্রীর নিরাপত্তা উপদেষ্টা মেজর জেনারেল  তারেক আহমেদ সিদ্দিকির সাক্ষাৎ
নতুন দিল্লি, ০৭ মার্চ, ২০২২
বাংলাদেশের প্রধানমন্ত্রীর নিরাপত্তা উপদেষ্টা মেজর জেনারেল  তারেক আহমেদ সিদ্দিকি আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রী ২০২১ সালের মার্চ মাসে তাঁর বাংলাদেশ সফরের কথা স্মরণ করেন এবং প্রধানমন্ত্রী শেখ হাসিনাকে তাঁর শুভেচ্ছা জানান।
শ্রী সিদ্দিকি ভারত-বাংলাদেশ বন্ধুত্বপূর্ণ সম্পর্ক আরও জোরদার করা এবং কোভিড-১৯ মহমারী সহ সঙ্কটের সময়ে বাংলাদেশের পাশে দৃঢ়ভাবে দাঁড়ানোর জন্য প্রধানমন্ত্রীকে ধন্যবাদ জানান।
প্রধানমন্ত্রী বাংলাদেশের সার্বিক উন্নয়ন নিশ্চিত করার জন্য সেদেশের প্রধানমন্ত্রী শেখ হাসিনার নেতৃত্বের প্রশংসা করেন এবং ভারত-বাংলাদেশ সম্পর্ক আরও মজবুত করে তুলতে তাঁর সঙ্গে কাজ করার অঙ্গীকারের কথা জানান।
CG/SS/SKD/
(
যুবওক্রীড়াবিষয়কমন্ত্রক
কেভাডিয়ায় আগামীকাল থেকে শুরু হতে চলা দু’দিনের জাতীয় স্তরের সম্মেলনে শ্রী অনুরাগ সিং ঠাকুর রাজ্য ও কেন্দ্রশাসিত অঞ্চলগুলির যুব বিষয়ক ও ক্রীড়া দপ্তরের দায়িত্বপ্রাপ্ত মন্ত্রী এবং সচিবদের সঙ্গে মতবিনিময় করবেন
নয়াদিল্লি, ২৩ জুন, ২০২২
কেন্দ্রীয় যুব বিষয়ক ও ক্রীড়ামন্ত্রী শ্রী অনুরাগ সিং ঠাকুর কেভাডিয়ায় আগামীকাল থেকে শুরু হতে চলা দু’দিনের জাতীয় স্তরের সম্মেলনে রাজ্য ও কেন্দ্রশাসিত অঞ্চলগুলির যুব বিষয়ক ও ক্রীড়া দপ্তরের দায়িত্বপ্রাপ্ত মন্ত্রী এবং সচিবদের সঙ্গে মতবিনিময় করবেন। এই উপলক্ষ্যে শ্রী ঠাকুর উদ্বোধনী অনুষ্ঠানে মূল ভাষণ দেবেন।
সম্মেলনের প্রাক্কালে শ্রী ঠাকুর বলেছেন, কেভাডিয়ায় স্ট্যাচু অফ ইউনিটি শুধু ভারতেই নয়, বরং সারা বিশ্বের দৃষ্টি আকর্ষণ করছে। এই স্ট্যাচু বা মূর্তি বৈচিত্র্যের মধ্যে একতার প্রতীক। দু’দিনের এই সম্মেলনে রাজ্য ও কেন্দ্রশাসিত অঞ্চলগুলির দায়িত্বপ্রাপ্ত মন্ত্রী ও সচিবরা খেলাধুলার উন্নয়নে কিভাবে সঠিক পদক্ষেপ নেওয়া যায় তা নিয়ে আলোচনা করবেন, যাতে খেলোয়াড়রা আরও ভালো ক্রীড়া নৈপুন্যের নিদর্শন রেখে দেশকে গৌরবান্বিত করতে পারেন। তিনি আরও বলেন, প্রধানমন্ত্রী শ্রী নরেন্দ্র মোদী ক্রীড়া ক্ষেত্রে সামনে থেকে দেশকে নেতৃত্ব দিচ্ছেন। এমনকি খেলোড়াদেরও সবরকম সহায়তা দেওয়া হচ্ছে। এরফলে ক্রীড়াবিদদের মানসিকতা আরও সুদৃঢ় হয়েছে।
সম্মেলনে খেলার মাঠগুলির জিও ট্যাগিং, রাজ্যে প্রশিক্ষণ কেন্দ্র/ক্রীড়া প্রতিষ্ঠান গড়ে তোলা, প্রতিভা অন্বেষণ ও তাদের ক্রীড়া নৈপুন্যের মানোন্নয়ন, মহিলাদের জন্য খেলাধুলার প্রসার, আদিবাসী ও গ্রামাঞ্চলে খেলাধুলার বিস্তার, মাদক সম্পর্কে সচেতনতা গড়ে তোলার পাশাপাশি খেলো ইন্ডিয়া কর্মসূচির বিভিন্ন দিক নিয়ে আলোচনা হবে। এছাড়াও সাম্প্রতিক সময়ে দেশে ক্রীড়া ক্ষেত্রে সার্বিক মানোন্নয়নের একটি বিস্তারিত বিবরণও সম্মেলনে পেশ করা হবে। দ্বিতীয় দিনে যুব বিষয়ক দপ্তরের বিভিন্ন কর্মসূচির ভবিষ্যৎ রূপরেখা নিয়ে আলোচনা হবে।
PG/BD/NS
(Visitor Counter : 89
প্রধানমন্ত্রীরদপ্তর
প্রধানমন্ত্রী সরকারের ৯ বছরের কার্যকাল নিয়ে একটি নিবন্ধ সকলের সঙ্গে ভাগ করেছেন
নয়াদিল্লি, ৩০ মে, ২০২৩
প্রধানমন্ত্রী শ্রী নরেন্দ্র মোদী সরকারের ৯ বছরের কার্যকাল নিয়ে একটি নিবন্ধ সকলের সঙ্গে ভাগ করেছেন।
প্রধানমন্ত্রীর দপ্তর থেকে ট্যুইটে বলা হয়েছে;
“প্রাক্তন রাষ্ট্রপতি শ্রী রামনাথ কোবিন্দজি লিখেছেন, আশা-আকাঙ্খা ও বিশ্বাসের ৯ বছর।”
কেন্দ্রীয় অর্থমন্ত্রী শ্রীমতী নির্মলা সীতারমনের একটি ট্যুইট শেয়ার করে প্রধানমন্ত্রীর দপ্তর থেকে ট্যুইটে বলা হয়েছে;
“কীভাবে সরকার পরিবর্তনের চ্যালেঞ্জ অতিক্রম করেছে তা বিস্তারিত জানিয়েছেন কেন্দ্রীয় অর্থমন্ত্রী নির্মলা সীতারমনজি।”
বিদেশমন্ত্রী ডঃ এস জয়শঙ্করের একটি ট্যুইট শেয়ার করে প্রধানমন্ত্রীর দপ্তর থেকে ট্যুইটে বলা হয়েছে;
“অবশ্যই পড়ুন!”
বিদেশমন্ত্রী ডঃ এস জয়শঙ্কর লিখেছেন, “ভারত এক দায়িত্বশীল উন্নয়ন অংশীদার এবং সর্বপ্রথম প্রতিক্রিয়া জানায় এমন দেশ ও দক্ষিণ বিশ্বের কণ্ঠস্বর”।
CG/CB/NS
(Visitor Counter : 66
প্রধানমন্ত্রীরদপ্তর
মাধব নবমীতে শ্রী মাধবাচার্যের প্রতি বিনম্র শ্রদ্ধা জানিয়েছেন প্রধানমন্ত্রী
নয়াদিল্লি, ১০ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদী মাধব নবমী উপলক্ষে শ্রী মাধবাচার্যের প্রতি বিনম্র শ্রদ্ধা জানিয়েছেন। এই উপলক্ষে শ্রী মোদী ২০১৭’র ফেব্রুয়ারি মাসে জগৎগুরু মাধবাচার্যের সপ্তম শতাব্দী উদযাপন অনুষ্ঠানে তাঁর দেওয়া ভাষণের একটি ভিডিও সকলের সঙ্গে ভাগ করে নিয়েছেন।
এক ট্যুইটে প্রধানমন্ত্রী বলেছেন, “পবিত্র মাধব নবমী উপলক্ষে শ্রী মাধবাচার্যের প্রতি বিনম্র শ্রদ্ধা জানাই। তাঁর আধ্যাত্মিক ও সামাজিক কল্যাণের বার্তা আগামী প্রজন্মগুলিকে উদ্বুদ্ধ করবে। শ্রী মাধবাচার্য সম্পর্কিত আমার একটি ভাষণ সকলের সঙ্গে ভাগ করে নিচ্ছি”।
CG/BD/SB
(
অর্থমন্ত্রক
“মূলধনী ব্যয়ে রাজ্যগুলিকে বিশেষ সহায়তার জন্য প্রকল্প” ক্ষেত্রে ২৭টি রাজ্য উপকৃত হয়েছে
নয়াদিল্লী, ১২ ডিসেম্বর, ২০২০
নতুন ঘোষিত “মূলধনী ব্যয়ে রাজ্যগুলিকে বিশেষ সহায়তার জন্য প্রকল্প” ক্ষেত্রে তামিলনাড়ু ব্যতিত বাদবাকি সমস্ত রাজ্য উপকৃত হয়েছে। গত ১২ই অক্টোবর কেন্দ্রীয় অর্থমন্ত্রী আত্মনির্ভর ভারত প্যাকেজের অঙ্গ হিসেবে এই নতুন প্রকল্পের কথা ঘোষণা করেন।
এই প্রকল্পের উদ্দেশ্যই হল যেসমস্ত রাজ্য কোভিড-১৯ মহামারীর জেরে উদ্ভুত পরিস্থিতিতে রাজস্ব কর হ্রাসের কারণে কঠিন আর্থিক পরিস্থিতির মুখোমুখি হয়েছে তাদের মূলধনী ব্যয়ে গতি প্রদান করা। মূলধনী ব্যয়ে উচ্চগুণ সম্পন্ন প্রভাব রয়েছে। এটি ভবিষ্যতে উৎপাদনশীলতার ক্ষমতা বৃদ্ধি করবে এবং এরফলে উচ্চহারে অর্থনীতির প্রসার ঘটাবে। কেন্দ্রীয় সরকারের প্রতিকূল আর্থিক অবস্থা সত্ত্বেও ২০২০-২১ অর্থবর্ষে মূলধন ব্যয়ে ক্ষেত্রে রাজ্য সরকারগুলিকে বিশেষ সহায়তা প্রদানের সিদ্ধান্ত নেওয়া হয়।
এই প্রকল্প ক্ষেত্রে রাজ্য সরকারগুলির কাছ থেকে যথেচ্ছ সাড়া মেলে। এখনও পর্যন্ত ২৭টি রাজ্যের জন্য ৯,৮৭৯.৬১ কোটি টাকার মূলধনী ব্যয়ের প্রস্তাব অর্থমন্ত্রক মঞ্জুর করেছে। এই প্রকল্পের আওতায় প্রথম কিস্তি হিসেবে ইতিমধ্যে রাজ্যগুলিকে ৪,৯৩৯.৮১ কোটি টাকা প্রদান করা হয়েছে। এরসঙ্গে রাজ্য অনুসারে বরাদ্দ, অনুমোদিত অনুদান এবং তহবিলগুলিকেও যুক্ত করা হয়েছে।
স্বাস্থ্য, গ্রামোন্নয়ন, পরিবহণ, শিক্ষা, নগরোন্নয়নের মতো অর্থনীতির বিভিন্ন ক্ষেত্রে মূলধনী ব্যয় প্রকল্প অনুমোদিত হয়েছে। এই প্রকল্পের তিনটি অংশ রয়েছে।
প্রথম অংশ- এই প্রকল্পের প্রথম অংশে উত্তর পূর্বাঞ্চলের রাজ্যগুলি অন্তর্ভুক্ত হয়েছে। এই অংশের আওতায় উত্তর পূর্বের ৭টি রাজ্য -এর জন্য ২০০ কোটি টাকা বরাদ্দ করা হয়েছে। এই প্রকল্পের আওতায় বহু জনসংখ্যা এবং ভৌগলিক অঞ্চলের দিকে লক্ষ্য রেখে আসামের জন্য ৪৫০ কোটি টাকা বরাদ্দ করা হয়েছে।
দ্বিতীয় অংশ- এই অংশে প্রথম অংশের অন্তর্ভুক্ত রাজ্যগুলি ব্যতিত অন্যান্য সমস্ত রাজ্যকে এর আওতায় নিয়ে আসা হয়েছে। এই অংশে ৭ হাজার ৫০০ কোটি টাকা ব্যয় বরাদ্দ করা হয়েছে।
তৃতীয় অংশ- এই প্রকল্পের লক্ষ্যই হল রাজ্যগুলিতে বিভিন্ন নাগরিক কেন্দ্রিক সংস্কার সাধন। এই অংশের আওতায় ২ হাজার কোটি টাকা ব্যয় বরাদ্দ করা হয়েছে। এই অর্থ কেবলমাত্র সেই রাজ্যগুলিকেই প্রদান করা হবে যারা অতিরিক্ত ঋণ গ্রহণের সংস্কারের সঙ্গে সম্পর্কিত চলতি বছরের ১৭ই মে অর্থমন্ত্রকের উল্লিখিত ৪টি সংস্কারের মধ্যে কমপক্ষে ৩টি কার্যকর করেছে। এই চারটি সংস্কার হল- এক দেশ এক রেশন কার্ড, সহজে ব্যবসার সংস্কার, নগর কেন্দ্রিক স্থানীয় সংস্থা/ব্যবহার ক্ষেত্রে সংস্কার এবং বিদ্যুৎ ক্ষেত্রে সংস্কার।
ব্যয় বরাদ্দে রাজ্যগুলিকে বিশেষ সহায়তার জন্য প্রকল্পে ক্ষেত্রে পশ্চিমবঙ্গের জন্য ৬৩০ কোটি টাকা বরাদ্দ ও অনুমোদন করা হয়েছিল, এরমধ্যে ৩১৫ কোটি টাকা প্রদান করা হয়েছে।
ক্রেতা, খাদ্যএবংগণবন্টনমন্ত্রক
ভোজ্য তেল উৎপাদকদের পণ্যের ওজন জানানোর পাশাপাশি তাপমাত্রা ছাড়া আয়তনের পরিমাণও ঘোষণা করতে বলেছে কেন্দ্র
নয়াদিল্লি, ২৫ অগাস্ট, ২০২২
ভোজ্য তেল উৎপাদক, আমদানীকারক এবং যারা প্যাকেট বন্দী করে, তাদের ভোজ্য তেলের ওজন জানানোর পাশাপাশি, তাপমাত্রা ছাড়াই নীট আয়তন ঘোষণা করার পরামর্শ দিয়েছে কেন্দ্র। একই সঙ্গে, উপভোক্তা বিষয়ক দপ্তরের পক্ষ থেকে তাদের পরামর্শ দেওয়া হয়েছে যে, নির্দেশ জারির তারিখ থেকে ২০২৩ সালের ১৫ জানুয়ারি পর্যন্ত ছ’মাসের মধ্যে তাদের পণ্যের লেবেলে এই ঘোষণা লিখিতভাবে করতে হবে।
লিগাল মেট্রোলজি  বিধি, ২০১১’র অধীনে উপভোক্তাদের স্বার্থে মোড়ক বন্দী সমস্ত পণ্যে অন্যান্য ঘোষণার পাশাপাশি, ওজন ও মাপের নীট পরিমাণ ঘোষণা করা বাধ্যতামূলক। বিধির সংস্থান মোতাবেক ভোজ্য তেল, বনস্পতি ঘি ইত্যাদির নীট পরিমাণ ওজন অথবা আয়তনে ঘোষণা করা প্রয়োজনীয় এবং যদি আয়তনের ঘোষণা করা হয়, তা হলে তার ওজনটিরও ঘোষণা করা বাধ্যতামূলক। দেখা গেছে যে, আয়তনের নীট পরিমাণ জানানোর সময়ে উৎপাদকরা তাপমাত্রার উল্লেখ করেন।
উৎপাদক, আমদানীকারক এবং যাঁরা মোড়ক বন্দী করেন, তাঁরা ভোজ্য তেল ইত্যাদির নীট পরিমাণ ঘোষণা করেন আয়তনের সঙ্গে মোড়ক বন্দীর সময়ের তাপমাত্রা উল্লেখ করে। দেখা গেছে যে, উৎপাদকরা যা ঘোষণা করেন, তাতে বিভিন্ন তাপমাত্রায় ভরের হেরফের ঘটে থাকে। ১ লিটার সয়াবিন ভোজ্য তেলের ওজন বিভিন্ন তাপমাত্রায় বিভিন্ন হতে পারে। যেমন – ২১ ডিগ্রি সেলসিয়াসে ওজন দাঁড়ায় ৯১৯.১ গ্রাম; ৩০ ডিগ্রি সেলসিয়াসে সেটি হয় ৯১৩.০ গ্রাম; ৪০ ডিগ্রি সেলসিয়াসে ৯০৬.২ গ্রাম; ৫০ ডিগ্রি সেলসিয়াসে ৮৯৯.৪ গ্রাম আবার ৬০ ডিগ্রি সেলসিয়াসে সেই ওজনই দাঁড়ায় ৮৯২.৬ গ্রাম।
সেজন্য ভোজ্য তেলের ওজন বিভিন্ন তাপমাত্রায় বিভিন্ন হয়। তাই, ক্রেতারা যাতে কেনার সময় প্যাকেটে লেখা অনুযায়ী ঠিক পরিমাণ তেল পান, তার জন্য উৎপাদক, আমদানীকারক এবং যাঁরা মোড়ক বন্দী করেন তাঁদের পরামর্শ দেওয়া হয়েছে, যেন তাঁরা তাপমাত্রার উল্লেখ না করেন। এর ফলে, পণ্যের ঘোষিত আয়তন ও ভর নিশ্চিত করা যাবে।
PG/AP/SB
(Visitor Counter : 136
মহাকাশদপ্তর
চন্দ্রযান মিশন – ৩ এর অবস্থান
নয়াদিল্লি, ০৩ অগাস্ট, ২০২৩
সতীশ ধাওয়ান মহাকাশ কেন্দ্র থেকে ১৪ জুলাই, ২০২৩ তারিখে বেলা ২টো ৩৫ মিনিটে সফলভাবে চন্দ্রযান-৩ এর উৎক্ষেপণ করা হয়। উপগ্রহটি চাঁদে অবতরণের আগে বিভিন্ন কক্ষের মধ্য দিয়ে পরিক্রমা করছে। বর্তমানে এটি আর্থ বাউন্ড পর্যায়ে রয়েছে। চন্দ্রযান-৩ এর উপকরণের মধ্যে রয়েছে বিভিন্ন ইলেক্ট্রনিক এবং মেকানিকাল উপ-ব্যবস্থা, যাতে সুরক্ষিত সফট ল্যান্ডিং নিশ্চিত হয়। এগুলি হ’ল – নেভিগেশন সেন্সর, প্রপালসন সিস্টেম, গাইডেন্স অ্যান্ড কন্ট্রোল ইত্যাদি। এছাড়াও, রোভারকে ছাড়ার জন্য ব্যবস্থা রয়েছে।
চন্দ্রযান- ৩ এর জন্য ২৫০ কোটি টাকা ব্যয় অনুমোদন করা হয়েছিল। উৎক্ষেপণের দিন থেকে চাঁদের কক্ষপথে পৌঁছতে চন্দ্রযান-৩ এর সময় লাগবে প্রায় ৩৩ দিন। চাঁদের উপর সফট্ ল্যান্ডিং সফল হলে ভারত হবে এই কৃতিত্ব অর্জনকারী বিশ্বের চতুর্থ দেশ।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন কেন্দ্রীয় বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত প্রতিমন্ত্রী, প্রধানমন্ত্রী দপ্তরের প্রতিমন্ত্রী, আণবিক ও গবেষণা বিষয়ক প্রতিমন্ত্রী ডাঃ জিতেন্দ্র সিং।
CG/PM/SB
(Visitor Counter : 295
প্রধানমন্ত্রীরদপ্তর
রাজ্যসভার সদস্য শ্রী অস্কার ফার্নান্ডেজের প্রয়াণে প্রধানমন্ত্রীর শোক প্রকাশ
নয়াদিল্লি, ১৩ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী রাজ্যসভার সদস্য শ্রী অস্কার ফার্নান্ডেজের প্রয়াণে শোক প্রকাশ করেছেন।
প্রধানমন্ত্রীর কার্যালয়ের পক্ষ থেকে ট্যুইটে বলা হয়েছে, “রাজ্যসভার সদস্য শ্রী অস্কার ফার্নান্ডেজজীর প্রয়াণে অত্যন্ত শোকাহত। দুঃখের এই সময়ে তাঁর পরিবার ও শুভাকাঙ্খীদের সমবেদনা। তাঁর আত্মার শান্তি কামনা করি : PM @narendramodi".
CG/BD/SB
(
প্রধানমন্ত্রীরদপ্তর
টোকিও অলিম্পিক্স ২০২০এ ব্রোঞ্জ পদক জয়ে ভারতীয় পুরুষ হকি দলকে প্রধানমন্ত্রীর অভিনন্দন
নতুনদিল্লি, ৫ই আগস্ট, ২০২১
প্রধানমন্ত্রী শ্রী নরেন্দ্র মোদী টোকিও অলিম্পিক্স ২০২০তে ব্রোঞ্জ পদক জয়ের জন্য ভারতীয় পুরুষ হকি দলকে অভিনন্দন জানিয়েছেন। তিনি আরো বলেছেন, বিশেষ এই জয় এনে দেওয়ায়, তাঁরা সারা দেশের বিশেষ করে আমাদের যুব সম্প্রদায়ের প্রত্যাশা পূরণ করলেন।
এক ট্যুইট বার্তায় প্রধানমন্ত্রী বলেনঃ
“ঐতিহাসিক! এই দিনটি প্রত্যেক ভারতবাসী সব সময় মনে রাখবেন।
দেশকে ব্রোঞ্জ এনে দেওয়ায় আমাদের পুরুষ হকি দলকে অভিনন্দন জানাই।এই জয় এনে দেওয়ায়, তাঁরা সারা দেশের বিশেষ করে আমাদের যুব সম্প্রদায়ের প্রত্যাশা পূরণ করলেন। ভারত, আমাদের হকি দলের জন্য গর্বিত 🏑"
CG/CB
(
জাহাজচলাচলমন্ত্রক
হলদিয়া – বারাণসী ১ নম্বর জাতীয় জলপথে নাব্যতা বাড়াতে ৫ হাজার ৩৬৯ কোটি টাকা খরচ করা হবে
নয়াদিল্লি, ২১ নভেম্বর, ২০১৯
কেন্দ্রীয় জাহাজ চলাচল প্রতিমন্ত্রী শ্রী মনসুখ মান্ডভিয়া আজ লোকসভায় এক প্রশ্নের লিখিত জবাবে জানিয়েছেন কেন্দ্রীয় সরকার অভ্যন্তরীণ জলপথ হিসাবে গঙ্গানদীর উন্নয়নে সচেষ্ট রয়েছে। জল মার্গ বিকাশ প্রকল্পের আওতায় ভারতের অভ্যন্তরীণ জলপথ কর্তৃপক্ষ হলদিয়া থেকে বারাণসী পর্যন্ত ১ নম্বর জাতীয় জলপথে নাব্যতা বাড়ানোর কাজ করছে। এই কাজে খরচ ধরা হয়েছে ৫ হাজার ৩৬৯ কোটি ১৮ লক্ষ টাকা। এই জলপথের নাব্যতা বাড়ানোর কাজে কারিগরি ও আর্থিক সহায়তা নেওয়া হচ্ছে বিশ্ব ব্যাঙ্কের কাছ থেকে। ইতিমধ্যেই প্রয়োজনীয় ছাড়পত্র পাওয়ার পর প্রায় ১ হাজার ৮০০ কোটি টাকা খরচের কাজ শুরু হয়েছে। এর মধ্যে গত ৩১ অক্টোবর পর্যন্ত ১ হাজার ৪৪৭ কোটি ৪৩ লক্ষ টাকা নাব্যতা বাড়ানোর কাজে খরচ হয়েছে। তিনি আরও জানান, উত্তর প্রদেশের বারাণসী এবং ঝাড়খন্ডের সাহেবগঞ্জে মাল্টি-মোডাল টার্মিনাল গড়ে তোলার কাজ শেষ হয়েছে।
SSS/BD/SB
(Visitor Counter : 48
প্রধানমন্ত্রীরদপ্তর
মার্কিন যুক্তরাষ্ট্র ভারত কৌশলগত অংশীদারিত্ব ফোরামের বোর্ড সদস্যরা প্রধানমন্ত্রীর সঙ্গে সাক্ষাৎ করলেন
নয়াদিল্লি, ৩০ অক্টোবর, ২০১৮
মার্কিন যুক্তরাষ্ট্রের বিশিষ্ট শিল্পপতি ও ব্যবসায়ীদের নিয়ে গঠিত আমেরিকা – ভারত কৌশলগত অংশীদারিত্ব ফোরামের বোর্ড সদস্যরা মঙ্গলবার  নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
বোর্ড সদস্যরা ইন্ডিয়া লিডারশিপ সম্মেলনে গৃহীত সিদ্ধান্ত সম্পর্কে প্রধানমন্ত্রীকে অবহিত করেন। বিগত চার বছরে সরকার আর্থিক ও নিয়ন্ত্রণমূলক ক্ষেত্রে যেসব সংস্কারসাধন করেছে, শিল্পপতি ও ব্যবসায়ীরা তাঁর প্রশংসা করেন। দ্রুত বিকাশশীল ভারতীয় অর্থনীতিতে পারস্পরিক স্বার্থবাহী যেসব সুযোগ-সুবিধার সৃষ্টি হয়েছে, তার সদ্ব্যবহার করতে ভারতের সঙ্গে সম্পর্ক আরও নিবিড়তর করার ব্যাপারেও তাঁরা আগ্রহ প্রকাশ করেন।
প্রধানমন্ত্রী বলেন, আর্থিক সহযোগিতার মাধ্যমে দুই দেশই ব্যাপক লাভবান হয়েছে। তিনি মার্কিন সংস্থাগুলিকে ভারতে নতুন নতুন ক্ষেত্রের পাশাপাশি স্টার্ট আপ, শক্তি, স্বাস্থ্য পরিচর্যা এবং ডিজিটাল প্রযুক্তি ক্ষেত্রের বাণিজ্যিক সুযোগ-সুবিধাগুলি সম্পূর্ণ গ্রহণ করার জন্য উৎসাহিত করেন।
CG/BD/SB…
(Visitor Counter : 79
স্বাস্থ্যওপরিবারকল্যাণমন্ত্রক
কেন্দ্রীয় মন্ত্রী ডক্টর হর্ষবর্ধন শ্রীরাম কলেজ অফ কমার্সের ৯৪ তম বর্ষপূর্তি উপলক্ষে ডিজিটাল মাধ্যমে শিক্ষার্থীদের সম্বোধন করেন
নতুন দিল্লি, ৩ ফেব্রুয়ারি, ২০২১
কেন্দ্রীয় স্বাস্থ্য ও পরিবারকল্যাণ মন্ত্রী ডক্টর হর্ষবর্ধন আজ ডিজিটাল মাধ্যমে শ্রীরাম কলেজ অফ কমার্স- এর ৯৪ তম বর্ষপূর্তিতে শিক্ষার্থীদের সম্বোধন করেন।
এই কলেজের কৃতিত্বের কথা উল্লেখ করে ডক্টর হর্ষবর্ধন তাঁর ভাষণে বলেন, অটল সংকল্পে ব্রতী হয়ে সমাজ গড়ার ক্ষেত্রে এই কলেজের শিক্ষক ও অন্যান্যদের অবদান অনস্বীকার্য। তাঁদের সম্মিলিত প্রচেষ্টার তিনি প্রশংসা করেন। তিনি শ্রীরাম কলেজ এই মহাদেশে বাণিজ্য শিক্ষার জন্য সেরা কলেজ হিসাবে বিবেচিত হওয়ায় সংশ্লিষ্ট সকলকে অভিনন্দন জানান।
ডক্টর হর্ষবর্ধন বলেন, সরকার যুব সম্প্রদায়ের ওপর সর্বাধিক গুরুত্ব দিয়েছে। প্রধানমন্ত্রী শ্রী নরেন্দ্র মোদীর নেতৃত্বে সরকার প্রবর্তিত নতুন শিক্ষানীতি আগামী প্রজন্মের জন্য দেশের শিক্ষাব্যবস্থায় নিশ্চিতভাবে মান পরিবর্তন করবে বলে তিনি আশা প্রকাশ করেন। প্রকৃতপক্ষে, শিক্ষার সর্বোচ্চ মান নিশ্চিত করা সরকারের অন্যতম কর্তব্য এবং অগ্রাধিকারের ভিত্তিতে তা করা হচ্ছে। প্রধানমন্ত্রী একটি শক্তিশালী এবং স্বাবলম্বী ভারত গড়ার জন্য ডাক দিয়েছেন। এমন একটি আত্মনির্ভর ভারত যা বিশ্বের দরবারে পরাশক্তির সঙ্গে কাঁধে কাঁধ মিলিয়ে লড়বে। এই জন্যই দেশের যুব শক্তিকে উদ্ভাবনী শক্তি, পেটেন্ট, প্রডিউস এবং প্রসপার বিষয়ে উৎসাহিত করতে হবে।
কৃষিমন্ত্রক
কৃষিতে আধুনিক প্রযুক্তির প্রয়োগ
নয়াদিল্লি, ১ এপ্রিল, ২০২২
কৃষিকাজে আধুনিক যন্ত্র ও সাজসরঞ্জাম প্রয়োগের বিষয়টি নির্ভর করে কৃষকদের আর্থ-সামাজিক অবস্থা, ভৌগোলিক পরিবেশ, উৎপাদিত ফসল, সেচসুবিধা প্রভৃতির ওপর। অবশ্য, বিভিন্ন কেন্দ্রীয় সহায়তাপুষ্ট এবং কেন্দ্রীয় স্তরের প্রকল্প রূপায়ণের মাধ্যমে রাজ্য সরকারগুলিকে কেন্দ্র সহায়তা দিয়ে আসছে। দেশে কৃষিক্ষেত্রের প্রসারে এবং কৃষিকাজে আধুনিক প্রযুক্তির প্রয়োগ বাড়াতে সরকার এই উদ্যোগ নিয়েছে। দেশে ২০১৪-১৫ থেকে রাজ্য সরকারগুলির মাধ্যমে কেন্দ্রীয় সহায়তাপুষ্ট এগ্রিকালচারাল মেকানিজম সাবমিশন সম্পর্কিত একটি কর্মসূচি রূপায়িত হচ্ছে। ক্ষুদ্র ও প্রান্তিক কৃষকদের কাছে আধুনিক কৃষিকাজের পদ্ধতি পৌঁছে দিতে এবং যেখানে কৃষিকাজে বিদ্যুতের যোগান কম সেখানে উৎপাদনশীলতা বাড়াতে এই কর্মসূচি গ্রহণ করা হয়েছে।
কৃষকদের কাছে কৃষি যন্ত্রপাতি ও সাজসরঞ্জাম সুলভে পৌঁছে দিতে এই কর্মসূচির মাধ্যমে বিভিন্ন যন্ত্রপাতি ও সাজসরঞ্জাম সংগ্রহে ৪০ থেকে ৫০ শতাংশ পর্যন্ত আর্থিক সহায়তা দেওয়া হয়। এছাড়াও, শিল্পোদ্যোগী, কৃষকদের নিয়ে গঠিত সমবায় সমিতি, স্বীকৃত কৃষক সমিতি, কৃষক উৎপাদক সংগঠন প্রভৃতি গড়ে তোলার জন্য গ্রামাঞ্চলের যুবা ও কৃষকদের ৪০ শতাংশ পর্যন্ত আর্থিক সহায়তা দেওয়া হয়। এমনকি, কৃষিক্ষেত্রে ১০ লক্ষ টাকার প্রকল্প গ্রহণে ৮০ শতাংশ পর্যন্ত অর্থ সহায়তা দেওয়ার সংস্থান রয়েছে। তবে এই আর্থিক সুবিধা সমবায় সমিতি, স্বীকৃত কৃষক সংগঠন এবং কৃষক উৎপাদক সংগঠনগুলিকে দেওয়া হয়ে থাকে। উত্তর-পূর্বাঞ্চলের রাজ্যগুলিতে গ্রাম পর্যায়ে ফার্ম মেশিনারি ব্যাঙ্ক গড়ে তোলার জন্য প্রকল্প খাতে ১০ লক্ষ টাকা খরচের মধ্যে প্রায় ৯৫ শতাংশ অর্থ সহায়তা দেওয়া হয়ে থাকে।
রাজ্যসভায় আজ এক লিখিত জবাবে একথা জানান কেন্দ্রীয় কৃষি ও কৃষককল্যাণ মন্ত্রী শ্রী নরেন্দ্র সিং তোমর।
CG/BD/DM/
(Visitor Counter : 174
বিজ্ঞানওপ্রযুক্তিমন্ত্রক
নতুন ইলেক্ট্রোডের উপাদানের সাহায্যে তৈরি মিশ্র সুপার ক্যাপাসিটর অনেক বেশি কর্মক্ষম বলে এআরসিআইও আইআইটি-এইচ এর বিজ্ঞানীরা জানিয়েছেন
নয়াদিল্লী, ১৭ ডিসেম্বর, ২০২০
বিজ্ঞানীরা স্বল্প মূল্যের একটি সুপার ক্যাপাসিটর তৈরি করেছেন যেখানে বিদ্যুৎ সঞ্চয়ের ক্ষমতা অনেক বেশি। নতুন ইলেক্ট্রোডের উপাদান দিয়ে তৈরি এই সুপার ক্যাপাসিটরটি বিদ্যুৎ সঞ্চয়ের ক্ষেত্রে নতুন যুগের সূচনা করবে।
বেশি বিদ্যুৎ সঞ্চয়, দীর্ঘদিন ধরে ব্যবহারযোগ্য সুপার ক্যাপাসিটর ব্যাটারির চাইতে বেশি লাভজনক। যেসব সুপার ক্যাপাসিটরের সঞ্চয় ক্ষমতা বেশি এবং কম খরচে তৈরি করা যায় তাদের বাণিজ্যিক চাহিদাও বেশি।
আইআইটি হায়দ্রাবাদের সঙ্গে যৌথ উদ্যোগে বিজ্ঞান ও প্রযুক্তি দপ্তরের স্বায়ত্বশাসিত সংস্থা ইন্টারন্যাশনাল অ্যাডভান্সড রিসার্চ সেন্টার ফর পাউডার মেটালার্জি অ্যান্ড নিউ মেটিরিয়ালসের বিজ্ঞানীরা স্বল্প মূল্যের তড়িৎ রাসায়নিক ব্যবস্থাপনায় নিকেল কোবালটাইটের ইলেক্ট্রোড তৈরি করেছেন যেখানে একটি ন্যানো শিট অক্সিজেনের স্বল্পতার সঙ্গে সাযুজ্য রেখে কাজ করে।
এই ধরণের সুপার ক্যাপাসিটর প্রচলিত এবং নতুন ধরণের ব্যাটারিগুলির বিভিন্ন বৈশিষ্ট্য বহন করে। তবে রেডক্স মেটাল অক্সাইডের ছিদ্র বেশি থাকায় এই ধরণের ক্যাপাসিটরের দক্ষতা এবং দীর্ঘদিন ব্যবহারের বিষয়টি নিশ্চিত হয়।
গবেষকদের এই দলটি সামঞ্জস্যহীন একটি সুপার ক্যাপাসিটর যন্ত্রও তৈরি করেছে যেখানে ছিদ্রযুক্ত কার্বনের সঙ্গে নিকেল কোবালটাইট ইলেক্ট্রোড বিদ্যুতের ধারণ ক্ষমতা ও স্থিতিশীলতা বজায় রাখতে সাহায্য করে। এই যন্ত্র এলইডি আলো ও ডিসি পাখা চালাতে সাহায্য করে।